text: Politiet: Hvem er manden, der beføler kvinder?
  29 december 2018 kl. 14.25
  Syd- og Sønderjyllands Politi leder efter en mand, der følger efter og beføler kvinder. Senest er en 20-årig kvinde blevet befamlet af manden.
  
  En 20-årig kvinde fra Varde-området oplevede fredag morgen ved firetiden at blive befamlet af en mand i Esbjergs midtby. 
  I løbet af december har flere kvinder anmeldt lignende episoder, og nu vil politiet meget gerne i kontakt med eventuelle vidner.
  Den 20-årige kvinde havde været i byen i Esbjerg, og på vej gennem midtbyen fulgte en mand med en cykel efter hende på Sjællandsgade og tog hende på bagdelen.
  Kvinden protesterede, og for at slippe fra manden gik hun ind i en park på hjørnet af Nygårdsvej og Sjællandsgade. Men manden lagde cyklen, fulgte efter hende og fortsatte med at beføle hende. På et tidspunkt fik kvinden vristet sig fri og løb væk.
  Syd- og Sønderjyllands Politi vil gerne tale med alle, der måske har set manden, har set ham følge efter kvinden, eller som kan have en idé om, hvem han er.
  Ved du noget, kan du kontakte politiet på telefon 114.
  Manden beskrives som:
  30-35 år og af anden etnisk udseende end danskIkke særlig mørk i hudenTaler forståeligt dansk, men med tydelig accentMørkt kort hår og mørkt kort skægIført en sort jakke med hætteTrak en grå herrecykel
  
  